stanford-oval/wikipedia huggingface dataset:
מוניקה ליו
דיסקוגרפיה > סינגלים כאמן ראשי

| שם | שנה | מיקומי שיא> LIT | אלבום |
| --- | --- | --- | --- |
| "Journey to the Moon" | 2015 | — | I Am |
| "On My Own" | 2016 | — | סינגל שלא מתוך אלבום |
| "Hello" | 2017 | — | סינגל שלא מתוך אלבום |
| "Komm Zu Mir" | 2019 | — | Lünatik |
| "I Got You" | 2019 | — | Lünatik |
| "Falafel" | 2019 | — | Lünatik |
| "Vaikinai trumpais šortais" | 2019 | 31 | Melodija |
| "Troškimas" | 2020 | — | Melodija |
| "Sentimentai" | 2022 | 1 | — |
דיסקוגרפיה > השתתפות בסינגלים

| שם | שנה | מיקומי שיא> LIT | אלבום |
| --- | --- | --- | --- |
| "Laisvė"  (SKAMP בהשתתפות מוניק, ביילה, מוניקה ליו, קאזימייראס ליקזה ופיוצ'ר קלו) | 2018 | — | סינגל שלא מתוך אלבום |
| "Ne Vakar" (SEL בהשתתפות מוניקה ליו) | 2019 | — | Aš Kaip Žąsis |
הערות שוליים

↑  Zicari, Eglė. "Dainininkės Monikos Liu paauglystė bėgo su smuiku ir tardytojo užrašais". 15min.lt (בליטאית).
↑  Granger, Anthony (2021-12-07). "🇱🇹 Lithuania: Pabandom iš naujo 2022 Participants Revealed". Eurovoix (באנגלית בריטית). נבדק ב-2021-12-07.
↑  Menéndez, Hugo Carabaña; Carros, David (2021-12-08). "La LRT lituana presenta los participantes y los títulos de las canciones del Pabandom Iš Naujo 2022". ESCplus España (בספרדית). נבדק ב-2021-12-08.
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
| --- | --- |
בקרת זהויות :  ISNI: 0000 0004 6672 0641  MusicBrainz: 1db6fa57-63b8-449f-acc1-ea20f696d5ba  VIAF: 114154381062030292261   WorldCat (עם VIAF): 114154381062030292261
דאן (דרגה)

דאן (ביפנית: 段) היא מערכת דרגות יפנית, המתארות את יכולות האדם בתחום מסוים. משמעות המילה בתרגום מילולי היא שלב או דרגה.
מערכת זו הונהגה לראשונה בתקופת האדו בבתי הספר. משם הועתקה השיטה, על ידי ג'יגורו קאנו ממציא הג'ודו בשנת 1883, אל תחום אמנויות הלחימה. אך דרגות הדאן קיימות בתחומים רבים אחרים, ובהם במשחק הגו, השוגי והאיקבנה (אמנות סידור פרחים יפנית) ועוד.
מספר דרגות הדאן משתנה, כך לדוגמה בג'ודו קיימות 10 דרגות, מ-1 (הדרגה הנמוכה ביותר) ועד 10 (הדרגה הגבוהה ביותר). במשחק הגו, דרגת הדאן הגבוהה ביותר היא 9.
בקרב הגנדאי בודו דרגת הדאן מקושרת עם לבישת חגורה שחורה, כשבחלק מאמנויות הלחימה בעלי דרגת דאן גבוהה ילבשו חגורה בצבע אחר (אדום, בג'ודו ובשוטוקאן). בתחילת שנות ה-2000, זרמים מסוימים של אמנויות לחימה (בין השאר וויצ'י ריו) החלו לסמן בצבע חגורה שונה עבור כל דרגת דאן מעל דאן 5 (五段).
הערות שוליים

↑  Heilman, Bruce, "The Belt Ranking Game", 1991
| --- | --- |
בקרת זהויות :  GND: 4744265-7 
ערך זה הוא קצרמרבנושא יפן. אתם מוזמנים לתרום לוויקיפדיה ו.
Castle Story

| --- | --- |
עטיפת המשחק
עטיפת המשחק
 כללי
 תאריך הוצאה:  בטא: 23 בספטמבר 2013   גרסה מלאה: 17 באוגוסט 2017
 סוגה:  ארגז חול, עולם פתוח, אינדי
 פיתוח:  Sauropod Studio
 הוצאה לאור:  Sauropod Studio
 ארץ מקור:  קנדה 
 שפות:  אנגלית, צרפתית 
 הפצה:  Sauropod Studio
 הערות:  מערכת הפעלה מינימלית: Windows 7 התומכת ב-64 סיביות
 דרישות תוכנה
 גרסה:  1.1.10 (יצאה ב-13 בדצמבר 2018)
 מנוע משחק:  יוניטי 5
 מצבי משחק:  שחקן יחיד, מרובה משתתפים
 פלטפורמות:  Microsoft Windows   Linux   macOS
 מדיה:  הורדה דיגיטלית
 דרישות מערכת
 מעבד:  מינימום: Intel או AMD דו-ליבתי במהירות של 2.2GHz לפחות    מומלץ: Intel או AMD ארבע-ליבתי במהירות של 2.8GHz לפחות
 זיכרון:  מינימום: 6GB   מומלץ: 8GB
 כרטיס מסך:  מינימום: Nvidia GeForce GT 440 או AMD Radeon HD 4450 או Intel HD 3000 בעל זיכרון וידאו של 512MB ותמיכה ב-DirectX 11   מומלץ: Nvidia GeForce GTX 660 או AMD Radeon HD 7790 בעל זיכרון וידאו של 1GB ותמיכה ב-DirectX 11
 מקום פנוי:  1.7GB
 מערכת קול:  תומכת ב-DirectX
 בקרים:  מקלדת ועכבר
 www.castlestory.net
 
Castle Story (בתרגום חופשי לעברית: סיפור הטירה) הוא משחק וידאו אינדי מסוגת הארגז חול בעל עולם פתוח, אשר פותח והופץ על ידי Sauropod Studio ב-17 באוגוסט 2017 למערכות ההפעלה Microsoft Windows, לינוקס ו-macOS.
משחקיות

במשחק, השחקן שולט על עובדים המכונים "בריקטרונים" ("Bricktrons"), אשר מטרתם לאסוף משאבים, לבנות טירות ולהילחם באויבים. מטרת המשחק היא לבנות טירה אשר יכולה לעמוד בפני מתקפות של יצורים ושחקנים אחרים. המשחק מתרחש באיים ענקיים המרחפים בשמיים.
פיתוח

Castle Story הוא המשחק הראשון שפותח על ידי חברת Sauropod Studio הקנדית, אשר ממוקמת במונטריאול. המשחק הוכרז לראשונה בדצמבר 2011, כאשר באותו הזמן החברה הייתה מורכבת מצוות של שני אנשים בלבד. החברה נרשמה כחברה באופן רשמי ב-24 באפריל 2012 עם שלושה אנשי צוות: פרנקואיס אליאן (מנכ"ל), ג'רמיין קואט (מנהל העיצוב) ובנלט אליאן (מפתח ראשי ואחראי טכני). ב-27 ביולי 2012, החברה פתחה בקמפיין מימון המונים באתר Kickstarter, כאשר המטרה הראשונית היא להגיע למימון של 80 אלף דולר אמריקני. הקמפיין זכה להצלחה רבה והמטרה הושגה תומך 5 שעות מרגע ההשקה. הקמפיין הסתיים חודש לאחר מכן, כאשר נאספו בסך הכל 700 אלף דולר. החברה נתנה קרדיט למרקוס פרסון, יוצר המשחק מיינקראפט, לאחר שזה אישר את רעיון המשחק וקידם את הקמפיין. גרסת בטא של המשחק הופצה לכל תורם שתרם 15 דולר אמריקני לפחות. המשחק יצא לאור כגרסת בטא ציבורית ב-23 בספטמבר 2013 בחנות הדיגיטלית סטים והגרסה המלאה יצאה לאור ב-17 באוגוסט 2017.
לאחר הוצאתו לאור, חברת Sauropod Studio החלה לפתח משחק אחר בשם Mirador. המשחק סבל מבעיות רבות בפיתוחו. בדומה ל-Castle Story, גם Mirador זכה לקמפיין מימון המונים כאשר המטרה הייתה להגיע ל-60 אלף דולר, אך הקמפיין נכשל, כאשר הושגו רק 30 אלף דולר. במקום זאת, חברת Canada Media Fund הקנדית השקיעה בפרויקט כ-900 אלף דולר. בסופו של דבר, המשחק יצא לאור כגרסה מלאה ב-26 ביולי 2019 והחברה לא הוציאה גרסת בטא כמו במשחק הקודם וכן לא תכננה לתמוך בעדכונים גדולים לאחר ההוצאה לאור. ב-23 בספטמבר 2019, החברה הכריזה כי היא פיטרה 20 מעובדיה בעקבות ניהול כספים שבוצע באופן מרושל. באוקטובר 2019, פרנקואיס אליאן וקואט ציינו כי למרות הפיטורים, החברה עדיין מתפקדת ופעילה.
הערות שוליים

↑  1.1.10 - Decorations, Doors & Winter Biome!, באתר הרשמי של המשחק, ‏13 בדצמבר 2018 (באנגלית)
↑  MCV Staff‏, The top 14 game engines: Unity 4, באתר MCV UK, ‏‏19 במרץ 2013 (באנגלית)
1 2 3  ג'יימס קאנינגהאם, Castle Story Takes ‘Building Castles in the Sky’ Literally, באתר Hardcore Gamer, ‏‏25 במרץ 2015 (באנגלית)
1 2 3 4 5 6 7 8  רבקה ולנטין, Sauropod Studio closes, laying off around 20, באתר gamesindustry.biz, ‏‏24 בספטמבר 2019 (באנגלית)
↑  אלכסה ריי קוריאאה, Sandbox strategy game 'Castle Story' finding Kickstarter success, באתר Polygon, ‏‏27 ביולי 2012 (באנגלית)
↑  לוק פלונקאט, PC Gamers, Remember the Name Castle Story, באתר Kotaku, ‏‏5 בינואר 2012 (באנגלית)
1 2  סטפאני נונלי, Sauropod Studio’s Castle Story meets Kickstarter goal in mere hours, באתר VG247, ‏‏27 ביולי 2012 (באנגלית)
↑  לוק פלונקט, Castle Story Might Make Some Childhood Dreams Come True, באתר Kotaku, ‏‏29 ביולי 2012 (באנגלית)
1 2  ג'וש וירטאנן, Castle Story shows us its adorable little bones, באתר GameZone, ‏‏20 במאי 2013 (באנגלית)
↑  סטפאני קארמייקל, Castle Story’s success: more than $600K on Kickstarter and counting, באתר GameZone, ‏‏24 באוגוסט 2012 (באנגלית)
↑  ג'וליאן בנסון,  Castle Story enters Steam Early Access. Build castles, explore, kill the invaders!, באתר PCGamesN, ‏‏23 בספטמבר 2013 (באנגלית)
↑  טיילר פיסצ'ר, Five Years in the Making, Castle Story Has Finally Launched, באתר Dualshockers, ‏‏17 באוגוסט 2017 (באנגלית)
מריאן מילר

| --- | --- |

 לידה:  המאה ה־20 אוהיו, ארצות הברית 
 השתייכות:  חיל האוויר של ארצות הברית
 תקופת הפעילות:  1981–2020 (כ־39 שנים)
 דרגה:   גנרל
 תפקידים בשירות
 מפקדת כנף התובלה 932  מפקדת כנף התובלה 349  מפקדת פיקוד המילואים של חיל האוויר  מפקדת פיקוד התובלה של חיל האוויר של ארצות הברית
 עיטורים
   מדליית השירות המצוין של חיל האוויר (2)   מדליית השירות העילאי של מחלקת ההגנה  לגיון ההצטיינות (3)
 
מריאן מילר (באנגלית:  Maryanne Miller) היא קצינה בדימוס בדרגת גנרל, בתפקידה האחרון שירתה כמפקדת פיקוד התובלה של חיל האוויר של ארצות הברית.
ביוגרפיה

מילר סיימה ב-1981 לימודי תואר ראשון במשפט פלילי באוניברסיטת המדינה של אוהיו, אותם עשתה במסגרת מלגה מתוכנית הכשרת קצונת המילואים של חיל האוויר של ארצות הברית.
עברה קורס טיס בבסיס ויליאמס באריזונה וקורס מדריכי טיסה בבסיס רנדולף בטקסס. שירתה כמדריכה וטייסת מטוסי אימון T-37 טוויט ושימשה סגנית מפקד טייסת האימונים 96. עברה הסבה למטוסי תובלה לוקהיד C-141 סטארליפטר ושירתה בטייסת התובלה 8 ובטייסת התובלה 313 בבסיס מקורד במדינת וושינגטון. שימשה סגנית להק המבצעים של כנף התובלה 459 בבסיס אנדרוז במרילנד והשתתפה במלחמת המפרץ. בתפקידה הבא שימשה קצינת המבצעים של טייסת התובלה 756 בבסיס. בשנים 1995–1998 שירתה במטה חיל האוויר כראש ענף תובלה אסטרטגית וקצינת תכנון במחלקת המילואים. בינואר 1998 מונתה לקצינת מבצעים בכנף התובלה 459.
טרם פיגועי 11 בספטמבר ב-2001 עבדה כמסעדנית ושקלה לפרוש מקריירת המילואים בחיל האוויר, אך בעקבות הפיגועים החליטה להמשיך בשירות. ושימשה טייסת מילואים על מטוסי C-5 גלקסי.
במאי 2004 מונתה למפקדת להק המבצעים של כנף התובלה 932 ובינואר 2006 מונתה למפקד הכנף. בינואר 2008 מונתה למפקד כנף ניידות אווירית 349. בנובמבר 2009 מונתה לראש ענף תכנון ודרישות בפיקוד המילואים של חיל האוויר, בינואר 2012 מונתה לסגנית לענייני שותפויות אסטרטגיות לקצין התכנון של המטות המשולבים. באוקטובר 2013 מונתה לסגנית מפקד פיקוד המילואים של חיל האוויר.
ביולי 2016 קודמה לדרגת לוטננט גנרל ומונתה לקצינת המילואים הראשית ומפקדת פיקוד כוחות המילואים של חיל האוויר. היא האישה הראשונה לכהן בתפקיד זה, וקצינת המילואים הראשונה בחיל האוויר בדרגת לוטננט גנרל. בספטמבר 2018 מונתה למפקדת פיקוד התובלה של חיל האוויר בדרגת גנרל. כיהנה בתפקיד עד פרישתה באוגוסט 2020.
במהלך שירותה צברה מעל 4,800 שעות טיסה, על מטוסי T-37 טוויט, T-38 טאלון, בואינג C-17‏, C-5 גלקסי, לוקהיד C-141 סטארליפטר, מקדונל דאגלס KC-10A, בואינג C-40 קליפר, מקדונל דאגלס C-9. היא השתתפה במלחמת המפרץ, במשימות בקוסובו, במלחמת עיראק ובמלחמה העולמית בטרור.
מילר בעלת תואר שני במנהל עסקים מאוניברסיטת טריידנט בקליפורניה, בוגרת המכללה לפיקוד ומטה והמכללה למלחמה של חיל האוויר ובוגרת קורס בכירים באוניברסיטת הרווארד.
הערות שוליים

↑  Air Force Reserve Command gets first female chief, ‏macon.com, ‏15 ביולי 2016
↑  WILL REEVE, LT. GEN. MARYANNE MILLER AND JASON COLLINS KICK OFF ANNUAL LECTURE SERIES, מנהטן קולג', 6 בספטמבר 2016
↑  Miller Becomes First Female AFRC Commander, מגזין חיל האוויר של ארצות הברית, 18 ביולי 2016
Crossy Road

| --- | --- |

 כללי
 תאריך הוצאה:  20 בנובמבר 2014 
 סוגה:  משחק ריצה אינסופית
 פיתוח:  Hipster Whale 
 הוצאה לאור:  Hipster Whale 
 ארץ מקור:  אוסטרליה 
 דרישות תוכנה
 מנוע משחק:  יוניטי 
 מצבי משחק:  משחק מחשב מרובה משתתפים 
 פלטפורמות:  iOS, Windows Phone, Universal Windows Platform, TvOS, אנדרואיד 
 www.crossyroad.com
 
צילום מסך מהמשחק
Crossy Road הוא משחק וידאו שפותח ופורסם על ידי חברת פיתוח משחקי הווידאו האוסטרלית Hipster Whale(אנ') ויצא לשווקים לראשונה ב-20 בנובמבר 2014 עבור הפלטפורמות iOS ואנדרואיד. בעקבות הפופולריות של המשחק הוא יצא לאורך השנים גם למספר פלטפורמות אחרות, כולל Windows Phone, ו-Amazon Fire TV. בנוסף, המשחק מתעדכן באופן תדיר עם דמויות חדשות ושלבים חדשים, על מנת לשמור על עניין במשחק עבור השחקנים.
משחקיות

מטרת המשחק היא לסייע לדמות לחצות כמות אינסופית של כבישים סואנים, פסי רכבת ונהרות מבלי להיפגע, או ליפול למים. בנוסף השחקן צריך גם לאסוף מטבעות הפזורים ברחבי השלבים השונים ואשר באמצעות ניתן לקבל גישה לדמויות חדשות.
בגרסת הנייד המקורית הדמות מתקדמת על ידי קפיצות קדימה, אחורה או לצדדים.
דמויות

המשחק כולל מגוון רחב של דמויות, כל אחת עם המראה הייחודי שלה ולחלק מהדמויות יש גם אפקטים קוליים ייחודיים.
דמות ברירת המחדל היא תרנגולת אשר נדרשת לחצות שורה של כבישים סואנים, נהרות ופסי רכבת. ניתן גם לבחור לשחק במקום זאת באחת ממאות דמויות אחרות, ועולם המשחק והמכשולים השונים משתנים בהתאם לדמות אותה בוחרים. לדוגמה, כאשר בוחרים לשחק בדמות האסטרונאוט עולם המשחק הוא בחלל והמכשולים כוללים בין היתר אסטרואידים.
גרסת האנדרואיד של המשחק כוללת גם את הדמות "Android Robot" אשר מבוססת על הלוגו של מערכת ההפעלה אנדרואיד.
ראו גם

Frogger
למה התרנגולת חצתה את הכביש?
קלייטון האטמצ'ר

| --- | --- |

 לידה:  וונאטצ'י, וושינגטון, ארצות הברית
 השתייכות:  חיל הנחתים של ארצות הברית צבא ארצות הברית
 תקופת הפעילות:  1978–1984 1984 – 2018
 דרגה:   מייג'ור גנרל
 תפקידים בשירות
 מפקד הרגימנט האווירי למבצעים מיוחדים ה-160  מפקד פיקוד מבצעי אוויר מיוחדים של צבא ארצות הברית  סגן מפקד דיוויזיית חיל הרגלים השנייה  סגן מפקד פיקוד המבצעים המיוחדים של צבא ארצות הברית  קצין אג"ם של פיקוד המבצעים המיוחדים של ארצות הברית
 עיטורים
   מדליית השירות המצוין  לגיון ההצטיינות (3)   צלב התעופה המצוינת (2)   כוכב הארד (3)   מדליית האוויר (6)
קלייטון "קליי" מ. האטמצ'ר (באנגלית: Clayton "Clay" M. Hutmacher) הוא קצין בדימוס בדרגת מייג'ור גנרל בצבא ארצות הברית. בתפקידו האחרון שירת כקצין אג"ם של פיקוד המבצעים המיוחדים של ארצות הברית.
ביוגרפיה

האטמצ'ר נולד בוונאטצ'י שבוושינגטון. הוא התגייס בינואר 1978 לחיל הנחתים של ארצות הברית. במאי 1984 עבר לשרת בצבא ארצות הברית לאחר שהתקבל לתוכנית הכשרת מש"קים לאנשי צוות אוויר והוכשר כטייס מסוקים. הוא שירת כטייס פינוי רפואי בחטיבה האווירית של הדיוויזיה המוטסת ה-101.
ב-1987 סיים קורס קצינים, הוא התקבל לרגימנט האווירי למבצעים מיוחדים ה-160 ושירת במטה הרגימנט וכמפקד מחלקת פשיטה אווירית כטייס MH-60 נייט הוק. הוא סיים קורס קציני תעופה מתקדם והוצב במסגרת תוכנית חילופי קצינים בפיקוד המבצעים המיוחדים של חיל האוויר, בו שירת כמדריך טיסה ומוביל מבנה בטייסת המבצעים המיוחדים ה-55. לאחר מכן שימש מפקד פלגה וקצין מבצעים ביחידה חשאית למבצעים מיוחדים של כוח דלתא וה-CIA.
ביוני 2002 חזר לחטיבה האווירית למבצעים מיוחדים 160 ושירת כסגן מפקד הגדוד הראשון. בתקופה זו השתתף במלחמת עיראק ובמרדף אחר סאדאם חוסיין.
ביוני 2004 מונה למפקד הגדוד החמישי ברגימנט האווירי ה-158 של הצבא המוצב בגרמניה. ביולי 2006 מונה למפקד הגדוד בחטיבה האווירית למבצעים מיוחדים 160 ובמאי 2008 מונה למפקד החטיבה. בהמשך שירותו שימש עוזר לענייני מבצעים מיוחדים בפיקוד ארצות הברית ונאט"ו לאימון כוחות הביטחון של אפגניסטן.
ביוני 2012 מונה למפקדו השני של פיקוד מבצעי אוויר מיוחדים של צבא ארצות הברית. ביוני 2014 מונה לסגן מפקד דיוויזיית חיל הרגלים השנייה וב-2015 מונה לסגן מפקד פיקוד המבצעים המיוחדים של צבא ארצות הברית. ביולי 2017 מונה לקצין אג"ם של פיקוד המבצעים המיוחדים של ארצות הברית. הוא פרש מהשירות הצבאי ב-2018.
האטמצ'ר בעל תואר ראשון בניהול מאוניברסיטת האווירונאוטיקה אמברי-רידל, בעל תואר שני בלימודי ביטחון לאומי ואסטרטגיה מהמכללה לפיקוד ומטה של הצי, ותואר שני באסטרטגיה ממכללת המלחמה של הצבא.
הערות שוליים

↑  Sean Naylor, Relentless Strike: The Secret History of Joint Special Operations Command, 2015, פרק 16
↑  Night Stalkers bid farewell to outgoing commander, פורט קמפבל קורייר, 29 במאי 2008
↑  ambassadors council clayton m. hutmacher
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלייטון האטמצ'ר".
שרה ברגמן

אין תמונה חופשית
שרה ברגמן (נולדה בג' בתמוז תש"ד, 24 ביוני 1944) היא סופרת ישראלית הכותבת לילדים ולבני נוער.
ביוגרפיה

נולדה בנס ציונה לרב ישראל בארי, רבה של נס ציונה, ולחוה דינה, בתו של הרב יעקב משה חרל"פ. למדה בבית ספר תיכון חרדי ברמת גן. בהמשך למדה ספרות עברית וחינוך באוניברסיטת בר-אילן. אחרי נישואיה בשנת 1965 עברה לגור בירושלים ולימדה שנים רבות בבית ספר התיכון "חורב".
שרה ברגמן התחילה את עבודתה הספרותית ככתבת צעירה בהצופה לילדים ובמעריב לנוער. כתבה מדור קבוע בהצופה בשם "מיומנה של מורה" והשתתפה בעיתון הילדים הדתי זרקור.
חיים אישיים

מתגוררת בשכונת קריית משה בירושלים. נשואה לחנוך ולהם שבעה ילדים. בנה, יעקב משה ברגמן, חיבר את הספר 'המדינה היהודית'. מחתניה: הרב יוסף בן ארזה, מחבר סדרת ספרי 'יוסף דעת' על התלמוד, הרב אחימאיר קלה, לשעבר רב היישוב שפיר, והרב אריה רוזנברג, ראש בית המדרש בישיבת דרך חיים. אחיה הוא הדיין הרב בנימין בארי, ונכדה הוא הזמר דוד בן ארזה.
ספריה

"יש לך מצווה", הוצאת נתיב, ירושלים תשל"ח
"כל ישראל חברים", הוצאת נתיב, ירושלים תשל"ט
"גשם של חלום", הוצאת נתיב, ירושלים תשל"ט
"בלב שמח", הוצאת זרקור, ירושלים תשמ"ד
"ימים טובים", הוצאת זרקור, ירושלים תשמ"ה
"כתובת על הקיר", הוצאת זרקור, ירושלים תש"ן
"יהלום אבוד", הוצאת זרקור, ירושלים תשנ"ג
"בית רב קומות", הוצאת זרקור, ירושלים תשנ"ט
"אש ברחוב השקמה", הוצאת זרקור, ירושלים תשס"א
"הפתרון מונח בכיס", הוצאת יפה נוף, ירושלים תשס"ד
"לכל חבילה יש כתובת", הפצת הספר, בני ברק תשס"ז
"הדרך לתל אורנים", דני ספרים, תשע"א.
"מסתור בלב הרים", מייזליק ספרים, תשע"ג.
"החבר של בודינא", הוצאת יפה נוף, תשע"ח.
הערות שוליים

↑  ברכות לרגל כלולותיה, הצופה, 28 ביוני 1965
| --- | --- |
בקרת זהויות :  NLI: 987007302604205171  LCCN: n80118078  VIAF: 30845136   WorldCat (עם VIAF): 30845136
יורוהאוס

| --- | --- |
 מקורות סגנוניים:  מוזיקת דאנס, מוזיקת האוס, טכנו, יורוביט, יורודיסקו, רגאיי פיוז'ן, מוזיקת טראנס
 מקורות תרבותיים:  תחילת שנות ה-1980, אירופה (בעיקר הממלכה המאוחדת, איטליה וגרמניה)
 כלים:  סינתיסייזר, מכונת תופים, מקלדת אלקטרונית, דוגם צלילים, סיקוונסר, קול
 פופולריות מיינסטרים:  סוף שנות ה-1980 – אמצע שנות ה-2000
 נגזרות:  היפ האוס, יורודאנס
 תת-סוגות
 איטלו האוס, דיווה האוס
 סוגות היתוך
 פרנץ' האוס, נו-דיסקו, הארד דאנס, יורופופ
 סצינות אזוריות
 ארצות הברית, יפן, קנדה, אוסטרליה, אירופה, אמריקה הלטינית
 
יורוהאוס (באנגלית: Eurohouse) הוא תת-ז'אנר מוזיקלי של מוזיקת דאנס, מוזיקת האוס, טכנו, יורוביט, יורודיסקו, רגאיי פיוז'ן (אנ') ומוזיקת טראנס, שנוצר באירופה של תחילת שנות ה-1980. הז'אנר היה פופולרי בסוף שנות ה-1980 עד לאמצע שנות ה-2000.
הז'אנר, שצמח בסוף שנות ה-1980, התפתח במקביל ליורודאנס לאורך שנות ה-1990, שכן מוזיקאים רבים מהעשור השתמשו בשני הז'אנרים לסירוגין. בשנות ה-2000, הפופולריות של הז'אנר ירדה לאחר הופעתו של הז'אנר יורוטראנס (ספ')
כמו כן, במהלך שנות ה-1990, יצירות יורודאנס נקראו יצירות יורוהאוס מחוץ לאירופה, אם כי יורוהאוס יותר קשור למוזיקת האוס וגראז' האוס, מאשר ל-Hi-NRG.
אפיון

רוב מוזיקת היורוהאוס מאופיינת בהשפעה חזקה של מוזיקת דאנס-פופ מבוססת האוס (קצב של 4/4, ארבעה על הרצפה (אנ')) בשילוב אלמנטים מוזיקליים מטכנו, יורוביט, יורודיסקו, רגאיי פיוז'ן (אנ') וטראנס. מאחר שז'אנר זה מבוסס על מוזיקת האוס, הטמפו שלו נע ב-120–135 פעימות לדקה, מעט נמוך לעומת היורודאנס. כמו כן, ליצירות מז'אנר זה אין את הריפים האנרגטיים של יצירות יורודאנס.
כמו כן, יצירות יורוהאוס מלוות בדרך כלל בשירת סולו של פופ/R&B, והליריקה, שבדרך כלל נכתבת באנגלית, מתעסקת לעיתים קרובות באהבה, ריקודים ומסיבות.
הערות שוליים

↑  Euro House, Rate Your Music
↑  Eurodance Style Overview, Discogs
↑  "Eurodance Dominates Charts 06/24/95". Billboard. Nielsen Business Media. 107 (25): 82. 24 ביוני 1995. ISSN 0006-2510. {{cite journal}}:  (עזרה)
שינג-שן צ'רן

| --- | --- |
צילום מ-1988 בברקלי, צולם על ידי ג'ורג' ברגמן
צילום מ-1988 בברקלי, צולם על ידי ג'ורג' ברגמן
 לידה:  26 באוקטובר 1911 ג'יאשׂינג, הרפובליקה העממית של סין 
 פטירה:  3 בדצמבר 2004 (בגיל 93) טיינג'ין, הרפובליקה העממית של סין 
 שם לידה:  陳省身 
 ענף מדעי:  גאומטריה דיפרנציאלית 
 מקום קבורה:  קבר שינג-שן צ'רן 
 מקום לימודים:  אוניברסיטת ננקאי (1930)  אוניברסיטת טסינגואה (1934)  אוניברסיטת המבורג (1936)  הפקולטה למדעים של פריז (1937) 
 מנחה לדוקטורט:  וילהלם בלאשקה 
 מוסדות:  אוניברסיטת פרינסטון (1943–1945)  אוניברסיטת טסינגואה (1937–1938)  National Southwestern Associated University (1938–1943)  אוניברסיטת אמסטרדם (1 במאי 1967–1 ביוני 1967)  אוניברסיטת קליפורניה בברקלי (1960–1979)  אוניברסיטת שיקגו (1949–1960)  אקדמיה סיניקה (1946–1948) 
 תלמידי דוקטורט:  שינג-טונג יאו, Hon-Fei Lai, João Lucas Marques Barbosa, S. C. Chang, Chen-Nang Yang, Donald Alfred Pelles, Nicholas Constantine Petridis, Harold Gerard Donnelly, Alexandre Rodrigues, Liao Shantao, Stuart Preston Smith, Leo Huet Amaral, Dominic Shui-Pui Leung, Plínio Amarante Quirino Simões, Douglas James Dunham, Ai-Nung Wang, Steven Lee Jordan, Robert Alan Wolf, Robert C. Reilly, William Henry Smoke, Chen Han Sung, Theodore Shifrin, Haruo Suzuki, רוברט בראון גרדנר, ג'ון גורדון וולפסון, ג'וזף א. וולף, הרולד א. לווין, האווארד גרלנד, Katsumi Nomizu, מנפרדו דו כרמו, לואיס אוסלנדר, William Francis Pohl, תומאס בנכוף, Hsien Chung Wang, ג'ון מילסון, דייוויד בליקר, פיטר לי, Shiu-Yuen Cheng, ג'רום ספנייר, אלן ויינשטיין, ברנרד שיפמן, סידני מרטין ובסטר, James John Faran 
 פרסים והוקרה:  מלגת גוגנהיים (1954)  חבר זר של החברה המלכותית (1985)  פרס לאורי פ. סטיל (1983)  פרס שאו (2004)  פרס הומבולדט (1982)  פרס שאו במדעי המתמטיקה (2004)  המדליה הלאומית למדעים (1975)  פרס שובנט (1970)  הצלב הגדול של המסדר הלאומי להצטיינות במדעים (ברזיל) (1996)  פרס וולף למתמטיקה (1983)  פרס לובצ'בסקי (2002)  אקדמאית של האקדמיה הסינית למדעים 
 בן או בת זוג:  Zheng Shining 
 צאצאים:  May Chu 
 
צ'רן שינג-שן, צילום משנת 1976
שינג-שן צ'רן (במנדרינית תקנית: 陳省身‏; 26 באוקטובר 1911 – 3 בדצמבר 2004) היה מתמטיקאי סיני-אמריקאי שתרם תרומות יסודיות לגאומטריה הדיפרנציאלית ולטופולוגיה והקים את תחום הגאומטריה הדיפלרנציאלית הגלובלית. הוא נחשב לדמות מובילה בתחום הגאומטריה ולאחד מחשובי המתמטיקאים במאה ה-20 ועבודתו המדעית הוכתרה בפרסים רבים, בהם פרס וולף למתמטיקה ופרס שאו הראשון.
שינג-שן צ'רן היה יליד סין שהיגר לארצות הברית. הוא עבד כמעט עשור באוניברסיטת שיקגו לפני שעבר לאוניברסיטת ברקלי, שבה ייסד בשנת 1982 את מכון המחקר למדעי מתמטיקה והיה למנהלו הראשון. לזכרו מעניק איגוד המתמטיקה הבינלאומי את מדליית צ'רן היוקרתית כאות הוקרה על הישגים יוצאי דופן בתחום המתמטיקה.
קורות חיים > ילדות וצעירות בסין

צ'רן נולד בנפת שיושוי, ג'יאשׂינג, במחוז ג'ג'יאנג אחד מארבעת ילדיהם של באו ג'נג-צ'ן, משפטן ושל אשתו מיי האן. שנה אחרי לידתו הודחה שושלת צ'ינג וסין הפכה לרפובליקה. צ'רן למד בילדותו בבית אצל דודתו ואצל אביו. אחר כך למד מתמטיקה לבד מספר בעל שלושה כרכים. בשנת 1920 הוא עבר בקלות את מבחני הכניסה לגימנסיית "שיו ג'ואו". בשנת 1922 בגלל עבודת אביו בבית המשפט בטיינג'ין, עבר איתו לעיר הזאת ולמד עוד ארבע שנים בתיכון "פו לואן".
התעמק אז בתרגילי אלגברה מתקדמים לפי הספר Higher Algebra של הול ונייט וב" Geometry and Trigonometry" מאת ונטוורת' וסמית'.
ב-1926 בגיל 15 נרשם לפקולטה למדעים של אוניברסיטת ננקאי בטיינג'ין. מכיוון שהתקשה עם עבודות מעבדה העדיף להתעמק במקום זאת במתמטיקה. ב-1930 סיים תואר ראשון במדעים. באוניברסיטת ננקאי המנטור שלו היה המתמטיקאי ג'יאנג ליפו. כמו כן הוא הושפע מאוד מדמותו של הפיזיקאי ז'או יוטאי, אחד מאבות מדעי המחשב בסין.
בהמשך עבר לעבוד כמדריך בחוג למתמטיקה של אוניברסיטת צינגהואה בבייז'ינג (אז בייפינג). באותו זמן הוא נרשם שם גם כסטונדט לתואר שני.
הוא למד גאומטריה דיפרנציאלית פרויקטיבית אצל סון גואנגיואן, יליד ג'ג'יאנג כמוהו, שהיה מומחה לגאומטריה וללוגיקה בוגר אוניברסיטת שיקגו. גם סון נחשב לאחד ממייסדי המתמטיקה המודרנית בסין. ב-1932 פרסם צ'רן את מחקרו הראשון בכתב העת של האוניברסיטה.
בקיץ 1934 הוא סיים תואר שני והיה לסטודנט הראשון שקיבל תואר מוסמך למתמטיקה בארצו.
באוניברסיטת צינגהואה התוודע צ'רן לדמויות נוספות מקרב מדעני סין:יאנג קו-צ'ואן, גם הוא בוגר שיקגו, אביו של הפיזיקאי חתן פרס נובל צ'ן-נינג יאנג, לימד אותו אלגברה. צ'רן עצמו לימד את יאנג מתמטיקה לתואר ראשון. המתמטיקאי הואה לואוגנג היה לו עמית ללימודים ושותף לחדר.
ב-1932 כשביקר וילהלם בלאשקה מאוניברסיטת המבורג באוניברסיטת צינגהואה התרשם מאוד מאישיותו של צ'רן וממחקריו.
קורות חיים > באירופה ושובו לסין

ב-1934 קיבל צ'רן מלגת לימודים לארצות הברית אבל רצה מאוד ללמוד אצל בלאשקה בגרמניה. בסיבסוד אוניברסיטת צינגהואה והקרן הסינית לתרבות ולחינוך קיבל מלגה ללמוד אצל בלאשקה באוניברסיטת המבורג. למד אצל בלאשקה גאומטריית הרשתות ואחר כך תאוריית קרטן-קהלר. ב-1936 קיבל את התואר דוקטור למדעים (Dr. rer.nat) באוניברסיטת המבורג.
לפי המלצת בלאשקה נסע להמשיך בלימודים בפריז.
התעוררה בפניו האפשרות לבחור בין קריירה בתחום האלגברה בגרמניה תחת הדרכתו של אמיל ארטין או לחלופין קריירה בתחום הגאומטריה אצל אלי קרטן. אף על פי שהוקסם לדבריו על ידי "יופייה הארגוני" של האלגברה של אמיל ארטין, בספטמבר 1936 החליט לבסוף לנסוע לצרפת.
הוא למד שם שנה באוניברסיטת סורבון.
לפני כן הזדמן לו באוגוסט 1936 לצפות באולימפיאדת ברלין ביחד עם ידידו הואה לואוגנג שבא מקיימברידג' לבקרו לזמן קצר.
בקיץ 1937 קיבל את הזמנת אוניברסיטת צינגהואה וחזר לסין. הוא התמנה שם לפרופסור למתמטיקה. אולם, באוגוסט 1937 אחרי תקרית גשר מרקו פולו ופריצת מלחמת סין–יפן השנייה, נאלצה אוניברסיטת צינגהואה להתפנות מבייז'ינג למערב סין. שלוש אוניברסיטאות:בייז'ינג,
צינגהואה וננקאי הועברו לקונמינג, במחוז יונאן והתמזגו באוניברסיטה הלאומית המשותפת הדרום-מערבית.
באותה שנה הואה לואוגנג התמנה לפרופסור בצינגהואה.
ב-1939 צ'רן התחתן עם שי-פנינג צ'נג. לזוג נולדו שני ילדים:פול ומיי.
קורות חיים > שהות קצרה בארצות הברית

ביולי 1943 נסע צ'רן לארצות הברית ועבד במכון למחקר מתקדם IAS בפרינסטון שבניו ג'רזי. הוא חקר אז המחלקות האופייניות בגאומטריה הדיפירנציאלית. זמן קצר לאחר מכן הוא הוזמן על ידי סולומון ליפשיץ להיות עורך של כתב העת Annals of Mathematics.
קורות חיים > שיבה נוספת לסין

ב-1945 הגיע צ'רן לשאנגחאי על מנת לעזור בהקמת המכון למתמטיקה של האקדמיה הסינית (Academia Sinica). מוסדות אקדמיים אלה הועברו בהמשך לבירת הרפובליקה, ננקינג. הוא היה היושב ראש המכהן של המכון. תחת הדרכתו למד אז וו וונג'ון.
ב-1948 צ'רן נבחר לאחד החברים הראשונים של האקדמיה הסינית, בגיל 37 - הצעיר שביניהם.